### Beslutningstema

I denne sag skal der træffes beslutning om, hvorvidt der skal gives lovliggørende dispensation iht. Lokalplan nr. 236 for Fritidshuse ved [adresse], Rømø til at opsætte fast hegn af træ på adressen [adresse] 227, [adresse], 6792 Rømø.

### Sagsfremstilling

Grundejer af [adresse] 227, [adresse], 6792 Rømø har søgt om lovliggørende dispensation til at opsætte fast hegn på adressen.

**Grundejers betragtninger**Grundejer ønsker at lovliggøre sit nuværende faste hegn med argumenterne:

* Et levende hegn tager mange år om at vokse og give læ og privatliv.
* Det faste hegn var allerede opført og antaget lovligt.
* Hegnet giver nødvendig afskærmning fra den nærliggende vej.
* Det skaber privatliv ved terrasse og vildmarksbad.

**Lokalplanens bestemmelser**Ejendommen er omfattet af Lokalplan nr. 236 for Fritidshuse ved [adresse], Rømø, hvori der står at:

* § 8.2. Mellem de enkelte ejendomme må der kun etableres levende hegn med planter, der hører naturligt til i området.
* § 8.3. Der må kun etableres læhegn, stakit og lignende i op til 1,5 meters højde i umiddelbar tilknytning til bygningerne.

Hegnet er placeret i skel og dermed ikke i umiddelbar tilknytning til bygningen.

**Sagsforløbet**Forvaltningen blev gjort opmærksomme på, at der var opsat ulovlige faste hegn på adresserne [adresse] 243, 241 og 227 [adresse], 6792 Rømø. Adresserne er omfattet af to forskellige lokalplaner. [adresse] 227 er omfattet af Lokalplan nr. 236, mens [adresse] 243 og 241 er omfattet er Lokalplan nr. 120-710. Lokalplanerne har dog enslydende bestemmelser, hvad angår hegn, som begge foreskriver, at der kun må etableres levende hegn samt at læhegn, stakit og lignende kun må etableres i nær tilknytning til bygningen.

Forvaltningen igangsatte derfor en proces om lovliggørelse på alle anmeldte adresser, først med en partshøring og et varsel om påbud, hvor der blev givet en frist for at ansøge om dispensation fra lokalplanen, og dernæst et påbud.

Grundejere af [adresse] og 241 har valgt ikke at søge om dispensation fra lokalplanen, men blot valgt at fjerne hegnet.

Grundejer af [adresse] 227 har efter afsendelse af påbuddet valgt at søge om dispensation, hvorfor sagen nu tages op i [adresse] og Miljøudvalget.

**Forvaltningens betragtninger**I lokalplanområdet er der ikke tidligere givet tilladelse til at fravige lokalplanens bestemmelser vedrørende hegn. En lovliggørelse kan dermed danne præcedens i området og medføre, at lokalplanens bestemmelser ikke kan håndhæves i fremtiden. Intentionen med planlægningen for Mike Frandsen, Rømø er, at lade naturen og ikke bebyggelsen, herunder faste hegn, dominere landskabet. Bebyggelse og fast inventar skal holdes tæt på hinanden på grundene, landskabet og naturen skal dominere den visuelle oplevelse af Rømø.

På den baggrund anbefaler forvaltningen afslag på det ulovligt opførte hegn.

### Lovgrundlag

Planloven.

### Indstilling Fagchefen for Klima, Plan og Udvikling indstiller,

at der meddelelse afslag på dispensationen og påbud om fysisk lovliggørelse.

### Beslutning

Indstillingen godkendt.